  Туспуктэм: Руслан Нуриахметов Наталия Сильвестрова 0+ 17-тӥ инвожое Вотка ёросысь Пихтовка гуртын элькун Гербер ортчоз. Куноос понна пӧртэм площадкаос ужалозы. Удмуртиысь йӧскалык политикая министерство шулдыръяськонлэсь радлыксэ шараяз. 9:30-11:00 – Бусы капка дорын куно пумитан. Делегациос асьсэ куншетъёссылэсь «Лякиё шобрет» кылдытозы. Шулдыръяськонэ Удмуртиысь мерлыко огазеяськонъёс, муниципал кылдытэтъёслэн делегациоссы, элькунысь чеберлыко ужъёсъя юртъёсысь но центръёсысь кибашлыос, дизайнеръёс, журналистъёс, озьы ик Татарстанысь, Башкортостанысь,Марий Элысь, Перм, Киров, Свердловск, Ханты-Мансийск улосвылъёсысь, Москваысь но Санкт-Петербургысь куноос вуозы. 10:00-11:00 – егитъёслы сцена вылазы крезьгуро калык инструментъёсын шудӥсь егитъёслэн «Куара-ланга» фестивальзы. 9:30-16:00 – шулдыръяськон интыын пӧртэм ужрадъёс. «Пукон-шудон урамын» шудонъёс ортчытозы. «Кибашлы урамын» –ярмарка, усточиос асьсэлэсь киужъёссэс поттозы, мылкыд карисьёс син-пельёс басьтыны быгатозы. «Чечым» сиськон интыын кӧтэз тырыны луоз. «Шудон коркаын» нылпиослы шулдыръяськонъёс радъяськозы. «Удмурт азбарын» куноос киужъёсъя мастер-классъёсы пыриськыны быгатозы. «Рыбхоз Пихтовка» ужбергатонни «Чорыгась чорыгасез кыдёкысь адӟе» («Рыбак рыбака видит издалека») адӟытон но туспуктон инты дасялоз. 11:00-12:00 – «Тӧршор» – шулдыръяськонэз сӥё-дано усьтон.  12:00-12:30 – «Чорыг кутылон» спорт эстафетае но «Бусы сюан» шудон-вожвлъяськонэ пыриськисьёсын но командаосын тодматскон. 13:00-15:00 – валтӥсь сцена вылын йӧскалык коллективъёс «Жингрес возьвыл» концерт возьматозы, куноосты кырӟан-эктонъёсынызы шулдыртозы. 13:30 – «Бускельёс» спорт площадкаын «Чорыг кутылон» ӵошатсконъёс кутскозы. 14:00 – спорт площадкаын ик уйпал но лымшор удмуртъёс куспын футбол шудонъя «БОН-ёс но БЕН-ёс» турнир орртчоз. Семьяос понна «Дэрембол» спорт шудон радъяськоз. 13:30-14:30 – «Сеник» площадкаын егитъёслэн «Бусы сюан» вожвылъяськонзы ортчоз. 12:30-13:00 – егитъёслы сцена вылын «Шунды» огазеяськон программаез, «Шунды вотэс» квест. 13:00-14:30 – отын ик творческой коллективъёс «Жингрес возьвыл» концерт возьматозы. 14:30-15:00 – «Шунды вотэс» квестлы йылпумъянъёс лэсьтозы, пыриськисьёсты пусъёзы. 15:00-15:30 – «Бусы сюан» шудон-вожвылъяськонын но «Чорыг кутылон» спорт эстафетаын вормисьёсты шараялозы. Шулдыръяськонэз ворсан ужрад. Вожвылъяськонъёсы но ӵошатсконъёсы, фестивале пыриськон понна куронъёс сярысь шулдыръяськонлэн валатэтысьтыз тодыны луоз. Выль иворъёсты Герберлэн «ВКонтакте» мерлыко вотэсысь огинысьтыз тодыны быгатӥськоды. Тодэ вайытом, Гербер шулдыръяськонлэн учкетэз туэ чорыген герӟаськемын луоз. Тегъёс: Гербер праздникъёс Лулчеберет йылолъёс Воткаёрос Удмуртия  